**KARLSVOGNEN**

Karlsvognen er Antvorskov Divisions eget arbejdsstof.

Det dækker alle grene i korpset og kan med fordel anvendes som et godt supplement til det officielle grendelte arbejdsstof fra Det Danske Spejderkorps.

Mærkets placering:

**Mikro, mini, junior, trop & klan:**

Det blå Karlsvognen mærke placeres på uniformens højre ærme lige under skuldersømmen - altså sammen med de øvrige duelighedstegn - og de gule stofstjerner sys på i den rigtige afmærkning.

**Senior:**

A) Som duelighedstegn: følg ovenstående vejledning

B) Som særprægsmærke: Mærket placeres på uniformens venstre ærme, lige under skuldersømmen, de udleverede stjerner syes IKKE på mærket. (Nogle seniorer ønsker pr. tradition ikke duelighedstegn, derfor disse 2 valgmuligheder).

**Ledere:**

Mærket kan bæres på uniformens venstre ærme, lige under skuldersømmen (særprægsmærke), og der syes IKKE stjerner på. (Ledere bærer ikke duelighedstegn!)

*Karlsvognen skal:*

- sikre, at spejderne får kendskab til de grundlæggende spejderfærdigheder + visse almene færdigheder

- give lederen overblik over de grundlæggende spejderfærdigheder

- sikre "den røde tråd" i arbejdsstoffet - gennem alle gruppens grene

- rumme både patrulje- og enkeltmandsopgaver

- afspejle de forventninger, der stilles til spejdernes færdigheder ved divisionsarrangementer.

Karlsvognen består af 8 arbejdskort: Et startkort og 7 kort, som er navngivet efter stjernebilledet, Karlsvognens stjerner.

Spejderen arbejder sig igennem kortene således:

Når man starter som spejder, begynder man med Startkortet. Derefter arbejder man sig gennem kortene indtil man når det kort, de andre spejdere i grenen / patruljen arbejder med.

Startkort Mikro / Mini         Kort 4 Megrez: Junior

Kort 1 Dubhe: Mini             Kort 5 Alcor: Trop/klan

Kort 2 Phekda: Mini           Kort 6 Alioth: Trop/klan

Kort 3 Merak: Junior          Kort 7 Alkaid: Senior

Det blå Karlsvognen mærke udleveres når arbejdet med startkortet er afsluttet, herefter udleveres en stjerne efter hvert kort.